Source: http://docplayer.fi/3727760-Tyohonpaluuta-perhevapaan-jalkeen-selvittaneen-tyoryhman-muistio.html
Timestamp: 2017-12-18 15:14:18+00:00
Document Index: 1462105

Matched Legal Cases: ['kko ', 'kko ', 'kko ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Työhönpaluuta perhevapaan jälkeen selvittäneen työryhmän muistio - PDF
Työhönpaluuta perhevapaan jälkeen selvittäneen työryhmän muistio
Download "Työhönpaluuta perhevapaan jälkeen selvittäneen työryhmän muistio"
1 Työhönpaluuta perhevapaan jälkeen selvittäneen työryhmän muistio Työ- ja elinkeinoministeriön julkaisuja Työ ja yrittäjyys 21/2014
2 Työhönpaluuta perhevapaan jälkeen selvittäneen työryhmän muistio Työ- ja elinkeinoministeriön julkaisuja Työ ja yrittäjyys 21/2014
3 Työ- ja elinkeinoministeriön julkaisuja Työ ja yrittäjyys 21/2014 Arbets- och näringsministeriets publikationer Arbete och företagsamhet 21/2014 MEE Publications Employment and entrepreneurship 21/2014 Tekijät Författare Authors Julkaisuaika Publiceringstid Date Toukokuu 2014 Työhönpaluu perhevapaan jälkeen -työryhmä Toimeksiantaja(t) Uppdragsgivare Commissioned by Puheenjohtaja: Seija Jalkanen Työ- ja elinkeinoministeriö Sihteeri: Sami Teräväinen Arbets- och näringsministeriet Ministry of Employment and the Economy Toimielimen asettamispäivä Organets tillsättningsdatum Date of appointment Julkaisun nimi Titel Title Työhönpaluuta perhevapaan jälkeen selvittäneen työryhmän muistio Tiivistelmä Referat Abstract Työ- ja elinkeinoministeriö asetti työryhmän selvittämään perhevapaalta työhönpaluuseen liittyviä kysymyksiä. Työryhmän muistiossa selvitetään millä tavalla lainsäädäntö turvaa perhevapaalta työhön palaavien oikeudet. Muistiossa käsitellään työsopimuslain irtisanomissuojaa ja työhönpaluuta koskevia säännöksia sekä tasa-arvolain syrjinnän kieltäviä säännöksiä ja säännösten taustalla olevaa EU-lainsäädäntöä. Työhönpaluuta perhevapaan jälkeen tarkastellaan myös kotimaisen ja EU-tuomioistuimen oikeuskäytännön valossa. Lisäksi muistiossa selvitetään miten perhevapaisiin liittyvien oikeuksien rikkomisen johdosta epäedullisempaa kohtelua kohdanneen oikeussuoja toteutuu. Työryhmä tarkasteli perhevapaiden käyttöä koskevia tilastotietoja. Lisäksi työryhmässä selvitettiin perhevapaita käyttävien työmarkkina-asemaa, erityisesti perhevapaita käyttävien lukumääriä ja alle 3-vuotiaiden lasten äitien toimintaa. Työryhmä on tarkastellut työhönpaluuta edistäviä keinoja sekä työhönpaluusta aiheutuvia haasteita työntekijöiden ja työnantajien näkökulmasta. Työryhmässä on selvitetty valvontaviranviranomaisten valvontakäytäntöä sekä kartoitettu yritysten ja organisaatioiden työhönpaluuseen liittyviä käytäntöjä. Lisäksi työryhmä on arvioinut osittaisen hoitovapaan työssäoloaikaehtoa koskevaa säännöstä. Työ- ja elinkeinoministeriön yhteyshenkilöt: Työelämä- ja markkinaosasto/seija Jalkanen, puh ja Sami Teräväinen, puh Asiasanat Nyckelord Key words työoikeus, työsopimuslaki, tasa-arvolaki, perhevapaat Painettu julkaisu Inbunden publikation Printed publication Verkkojulkaisu Nätpublikation Web publication ISSN ISBN ISSN ISBN Kokonaissivumäärä Sidoantal Pages 80 Julkaisija Utgivare Published by Työ- ja elinkeinoministeriö Arbets- och näringsministeriet Ministry of Employment and the Economy Kieli Språk Language Suomi, Finska, Finnish Vain sähköinen julkaisu Endast som elektronisk publikation Published in electronic format only
4 Työ- ja elinkeinoministeriölle Työ- ja elinkeinoministeriö asetti työryhmän, jonka tehtävänä oli selvittää perhevapaalta työhön palaavien oikeuksia. Työryhmän tuli saada työnsä valmiiksi mennessä, mutta työ- ja elinkeinoministeriö jatkoi sen määräaikaa saakka. Toimeksiantonsa mukaan työryhmän tehtävänä oli selvittää ja arvioida miten lainsäädäntö turvaa perhevapaalta työhön palaavien oikeudet, vahvistaa työhön paluun tukemista osana työurien pidentämistä, työssä jaksamista ja työn tuottavuutta sekä valmistella mahdolliset säädösmuutokset. Työryhmän puheenjohtajajana toimi vanhempi hallitussihteeri Seija Jalkanen työja elinkeinoministeriöstä. Työryhmän jäseniksi nimettiin neuvotteleva virkamies Pekka Humalto sosiaali- ja terveysministeriöstä, neuvotteleva virkamies Päivi Yli- Pietilä sosiaali- ja terveysministeriöstä, työmarkkina-asiantuntija Timo Moilanen, muutos lukien työmarkkina-asiantuntija Pilvi Pellikka valtion työmarkkinalaitoksesta, asiantuntija Mika Kärkkäinen Elinkeinoelämän keskusliitosta, työmarkkinalakimies Anne Kiiski Kunnallisesta työmarkkinalaitoksesta, lainopillinen asiamies Atte Rytkönen Suomen Yrittäjät ry:stä, lakimies Anu-Tuija Lehto Suomen Ammattiliittojen Keskusjärjestö SAK ry:stä, lakimies Minna Tanska Suomen Ammattiliittojen Keskusjärjestö SAK ry:stä, lakimies Heli Ahokas Toimihenkilökeskusjärjestö STTK ry:stä ja johtava lakimies Esa Schön AKAVA ry:stä/ TRAL ry, jonka sijaan työryhmässä toimi edunvalvontajohtaja Lotta Savinko AKAVA ry:stä/sefe. Työryhmässä on toiminut asiantuntijana työmarkkina-asiamies Pauliina Hirsimäki Kirkon työmarkkinalaitokselta. Työryhmän sihteerinä toimi ylitarkastaja Sami Teräväinen työ- ja elinkeinoministeriöstä. Työryhmä kokoontui toimikautensa aikana 11 kertaa.
5 Saatuaan työnsä valmiiksi työryhmä luovuttaa muistionsa työ- ja elinkeinoministeriölle. Helsingissä 30 päivänä huhtikuuta 2014 Seija Jalkanen Pekka Humalto Päivi Yli-Pietilä Pilvi Pellikka Mika Kärkkäinen Anne Kiiski Atte Rytkönen Anu-Tuija Lehto Minna Tanska Heli Ahokas Lotta Savinko Sami Teräväinen
6 Sisältö Työ- ja elinkeinoministeriölle Johdanto Työryhmän toimeksianto Työn rajaukset Asiantuntijakuulemiset Tilastotietoja Perhevapaita ja työhönpaluuta koskevat säädökset Yleisesti Valtion, kunnan ja kirkon virkamiehiä ja viranhaltijoita koskevat säännökset Perhevapaalta työhönpaluu työsopimuslain mukaan Irtisanomissuoja Sukupuoleen perustuvan syrjinnän kielto ja tasa-arvon edistäminen työelämässä Jaetun todistustaakan periaate ja syrjintää koskevan riita-asian käsittely Valvontaviranomaisten näkökulma Työsyrjintä rikoksena Sovinto Työhönpaluuseen perhevapaan jälkeen liittyvä EU-lainsäädäntö EU-tuomioistuimen oikeuskäytäntöä Työhönpaluuoikeus Ruotsissa Työsopimuslain ja tasa-arvolain säännösten arviointia Osittaiseen hoitovapaaseen liittyvä työssäoloaikaehto Työssäoloaikaehto Säännöksen arviointia Perhevapaalta työhönpaluu ja määräaikaiset työsuhteet Määräaikainen työsuhde ja tasa-arvoisen kohtelun vaatimus Määräaikaisista työsuhteista ja perhevapaista aiheutuvien haasteiden yhteensovittaminen työmarkkinoilla Työhönpaluun haasteita Työhönpaluun edistäminen Työmarkkinakeskusjärjestöjen suositus työ- ja perhe-elämän tasapainoa edistäviksi käytännöiksi Ennakointi Yhteydenpito työpaikkaan Perehdytys... 61
7 11.5 Työaikajoustot Etätyö Hyvät käytännöt Perhevapaat ja työhönpaluu tutkimusaineiston valossa Kokemuksia työpaikoilta Johtopäätökset Lähteet Liite 1 Eriävä mielipide Liite 2 Työnantajapuolen täydentävä lausuma
8 1 Johdanto Työ- ja elinkeinoministeriö asetti kolmikantaisen työryhmän selvittämään perhevapaalta työhön palaavien oikeuksia toimikaudeksi Toimikautta jatkettiin huhtikuun 2014 loppuun. Hallituksen tavoitteena on parantaa perheen ja työn yhteensovittamista. Perheen ja työn yhteensovittamiseen liittyen Jyrki Kataisen hallitusohjelmassa on useita kirjauksia, joiden tarkoituksena on joustavoittaa ja helpottaa paluuta työelämään perhevapaiden jälkeen. Työ- ja elinkeinoministeriön työryhmässä selvitettiin ja arvioitiin hallitusohjelman kirjauksen mukaisesti miten lainsäädäntö turvaa perhevapaalta työhön palaavien oikeudet. Lisäksi työryhmässä kartoitettiin asiantuntijakuulemisten avulla yritysten ja organisaatioiden käytäntöjä ja haasteita työhön paluuseen liittyen. Perhevapaalta työhön palaavia tarkasteltiin myös tilastojen ja tutkimustulosten valossa. Hallitusohjelman muut kirjaukset koskevat sosiaali- ja terveysministeriön hallinnonalaa. Hallitusohjelman mukaan vanhempien osa-aikatyön mahdollisuuksia lisätään. Vuoden 2014 alusta tuli voimaan laki lasten kotihoidon ja yksityisen hoidon tuesta annetun lain muuttamisesta (975/2013), jolla alle kolmevuotiaiden lasten vanhemmille maksettava osittainen hoitoraha on korvattu uudella joustavalla hoitorahalla. Lakimuutoksen tarkoituksena on lisätä työnteon kannustavuutta. Osa-aikatyö voi parantaa naisten palaamista ja kiinnittymistä työmarkkinoille työelämästä poissaoloon verrattuna. Tarkoituksena on lisätä pienten lasten vanhempien osa-aikatyön mahdollisuuksia ja edistää kotihoidon tukea saavien siirtymistä työelämään. Joustava hoitoraha parantaa työelämän ja perheen yhteensovittamista, lyhentää kokoaikaisia työstä poissaolojaksoja sekä kannustaa molempia vanhempia lastenhoidon jakamiseen. Hallituksen rakennepoliittisella ohjelmalla talouden kasvuedellytysten vahvistamiseksi ja julkisen talouden kestävyysvajeen umpeen kuromiseksi pyritään poistamaan Suomen julkisen talouden kestävyysvaje ja siten turvaamaan julkisten palvelujen ja etuuksien rahoitus. Rakennepoliittiseen ohjelmaan sisältyy kirjaus työurien katkosten heikentävästä vaikutuksesta työntekijän asemaan työmarkkinoilla. Rakennepoliittisen ohjelman kohdan 1.11 (Vanhemmuuden kustannusten tasaus) mukaisesti on selvitetty vanhemmuuden kustannusten tasaamisen eri mallien vaihtoehdot ja niiden kustannukset. Yhtenä toimenpiteenä äitien saamiseksi työmarkkinoille nopeammin hallitus esittää rakennepoliittisen ohjelman kohdan 1.9. mukaisesti syksyllä 2014 kotihoidon tuen kohdentamista puoliksi molemmille vanhemmille (voimaantulo vuonna 2015). Tavoitteena on edistää naisten työllisyyttä, lyhentää heidän urakatkojaan, parantaa heidän ura- ja palkkakehitystään sekä edistää sukupuolten välisen tasa-arvon 9
9 toteutumista työmarkkinoilla ja perhe-elämässä. Toimenpide ei vaikuta työtekijöiden hoitovapaaoikeuteen, vaan kysymys on ainoastaan lasten kotihoidon tuen saantiedellytyksiin tehtävästä muutoksesta. Kotihoidon tuki on lähtökohtaisesti sukupuolineutraali perhepoliittinen tulonsiirto. Nykyisellään se kuitenkin näyttää kannustavan perheissä perinteiseen työnjakoon lastenhoidon ja ansiotyön välillä. Viimeisten kahden vuosikymmenen aikana perinteinen työnjako perheissä on vain vahvistunut, kun äitien lastenhoitojaksot ovat pidentyneet. Perhevapaista johtuvat pitkät katkokset työurien keskellä heikentävät tutkimusten mukaan äitien palkka- ja urakehitystä. Tällä on vaikutuksia myös naisten työeläkekertymään. Kotihoidon tuen euromäärää tai kestoa ei leikata. Vanhemmat voivat edelleen hoitaa lapsiaan kotona ja saada kotihoidon tukea, kunnes nuorin lapsi täyttää kolme vuotta. Tukea on kuitenkin mahdollista saada koko ajalle vain, jos kumpikin vanhempi hoitaa alle kolmevuotiasta lasta vuorollaan samanpituisen ajan. Käytännössä toimenpide tulee nopeuttamaan äitien työhön paluuta hoitovapaalta. Kotihoidon tuen saajia oli vuonna 2012 noin Heistä noin 94,5 % oli naisia ja 5,5 % miehiä. Hallitusohjelmassa todetaan, että toimiva perheen ja työn yhteensovittaminen on jatkossa yhä enemmän yritysten kilpailuetu. Hallitus edistää yhdessä työelämän osapuolten kanssa hyviin käytäntöihin perustuvia toimintatapatapoja, joilla työpaikoista tehdään nykyistä perheystävällisempiä Lisäksi sosiaali- ja terveysministeriössä käynnistettiin keväällä 2014 Työ ja perheelämä -ohjelma, joka kerää ja levittää tietoa työn ja perheen yhteensovittamisen keinoista työpaikkojen käyttöön. Keinot ja hyvät käytännöt kerätään sekä tehdyistä tutkimuksista että työpaikoilta. Ohjelmassa työn ja perhe-elämän yhteensovittamisella tarkoitetaan sekä omien lasten että ikääntyvien vanhempien tai muiden omaisten hoitamisen yhdistämistä työssä käymiseen. Myös työmarkkinakeskusjärjestöt kannustavat kaikkia suomalaisia työpaikkoja edistämään työn ja perhe-elämän tasapainoa. Perhevapaiden ja -vastuiden nykyistä tasaisempi jakautuminen hyödyttäisi kaikkia: työnantajia, äitejä, isiä ja lapsia sekä suomalaista yhteiskuntaa. On tärkeää edistää perhevapaita käyttävien sitoutumista työhön ja parantaa vuorovaikutusta työpaikan ja perhevapaita käyttävän työntekijän välillä. Näin edistetään myös sujuvaa paluuta takaisin työpaikalle. Näiden tavoitteiden saavuttamiseksi työmarkkinajärjestöt antoivat suosituksen, että kaikilla työpaikoilla käydään läpi työn ja perhe-elämän tasapainoa edistäviä käytäntöjä, päätetään kullekin työpaikalle parhaiten sopivista pelisäännöistä ja otetaan ne käyttöön. 10
10 2 Työryhmän toimeksianto Työ- ja elinkeinoministeriön työryhmän tehtävänä oli selvittää ja arvioida miten lainsäädäntö turvaa perhevapaalta työhön palaavien oikeudet, vahvistaa työhön paluun tukemista osana työurien pidentämistä, työssä jaksamista ja työn tuottavuutta. Työryhmän tehtävänä oli valmistella mahdolliset säädösmuutokset. Hallitusohjelma kannustaa nopeaan palaamiseen, työryhmän tavoitteena oli selvittää onko nykyinen lainsäädäntö riittävän kannustava ja toisaalta, turvaako nykylainsäädäntö riittävästi perhevapaalta palaavan asemaa. 11
11 3 Työn rajaukset Työryhmän työ kohdistui työsopimuslain työhönpaluuoikeutta ja tehostettua irtisanomissuojaa sekä tasa-arvolain syrjinnän kieltäviä säännöksiä työelämässä koskevien säännösten arviointiin. Työryhmän toimeksianto koski työhön palaavan työntekijän jälkisuojaa. Miten työntekijän työsuhdeturva toteutuu työhön palattaessa perhevapaan jälkeen. Työryhmässä käsiteltiin myös osittaisen hoitovapaan työssäoloaikaehtoa. Kotihoidon tuen ja lasten hoitojärjestelmän joustavuuden edistämiseksi perustettu työryhmä ei raportissaan käsitellyt työsopimuslakiin liittyviä kysymyksiä. Uusi joustava hoitoraha kannustaa työntekoon osa-aikaisesti. Osittaista hoitovapaata ei voi aloittaa uuden työsuhteen alkaessa. Tästä syystä arvioitiin osittaisen hoitovapaan kuuden kuukauden työsuhteen kestoa koskevaa ehtoa. Työryhmässä tarkasteltiin myös perhevapaalta työhön palaavan työmarkkinaasemaa sekä sijaisena olevien määräaikaisiin työsuhteisiin liittyviä kysymyksiä. Työryhmän työn puitteissa on käsitelty ainoastaan rajoitetusti valtion virkamiehiä sekä kunnan ja kirkon viranhaltijoita koskevia säännöksiä. 12
12 4 Asiantuntijakuulemiset Työryhmä on kuullut selvitystyön aikana asiantuntijoita seuraavasti: Sukupuolisyrjintää koskevasta valvontavalvontakäytännöstä, erityisesti syrjinnästä raskauden ja perhevapaiden perusteella, tasa-arvovaltuutettu Pirkko Mäkinen, Työsopimuslain, yhdenvertaisuuslain ja rikoslain syrjintäkieltoa työelämässä koskevien säännösten valvonnasta ylitarkastaja Jenny Rintala, Etelä-Suomen aluehallintoviraston työsuojelun vastuualue, Perhevapaat ja työhön paluu tilastoissa: erikoistutkija Anna Pärnänen ja, erityisesti määräaikaisen työn ja perheellistymisen osalta erikoistutkija Hanna Sutela, molemmat Tilastokeskuksesta sekä erikoistutkija Johanna Lammi-Taskula ja, erityisesti äitien työmarkkina-aseman ja työhönpaluun osalta tutkija Johanna Närvi, molemmat Terveyden ja hyvinvoinnin laitokselta, Sukupuolisyrjinnän kielloista väitöskirjansa Kohti tosiasiallista tasa-arvoa? Sukupuolisyrjinnän kiellot oikeudellisen pluralismin aikana perusteella viskaali Outi Anttila Helsingin hovioikeudesta, Perhevapaisiin liittyvistä käytännöistä työpaikoilla: henkilöstöjohtaja Riitta Uhrman ja työsuojeluvaltuutettu Terhi Grönroos, molemmat Yliopiston apteekista; työmarkkinajohtaja Nina Meincke ja ylempien toimihenkilöiden luottamusvaltuutettu Ulla Kivilaakso, molemmat Suomen osuuskauppojen keskusliitosta (SOK) sekä palvelusuhdejohtaja Anna-Maria Mäkinen ja pääluottamusmies Leena Piiroinen, molemmat Helsingin ja Uudenmaan sairaanhoitopiiristä (HUS): sekä Perhevapaisiin liittyvistä käytännöistä akavalaisessa tehtäväkentässä lakiyksikön johtaja Jan Degerlund, Sefe ry:stä. Lisäksi työryhmän toimesta on haastateltu johtava tutkija Anita Haatajaa Kansaneläkelaitokselta perhevapaiden käyttöön liittyvistä tilastotiedoista. 13
13 5 Tilastotietoja Suomessa syntyy vuosittain keskimäärin lasta. Vuoden 2012 syntyvyyden mukaan naisten keskimääräinen hedelmällisyysluku on 1,80 lasta. Koko väestön työllisyysaste eli työllisten osuus vuotiaista oli tammikuun alussa ,0 prosenttia. Miesten työllisyysaste oli 67,2 prosenttia ja naisten 66,7 prosenttia. Perheen nuorimman lapsen iällä on selvä vaikutus vuotiaiden äitien työllisyyteen. Kuvio 1. Äitien työllisyysaste nuorimman lapsen iän mukaan , vuotiaat. 1 Työllisyysaste, % Nuorin lapsi alle 3-vuotias Nuorin lapsi 3 6-vuotias Nuorimman lapsen ollessa alle kolmevuotias on äideistä työllisiä vain noin puolet. 3 6-vuotiaiden lasten äitien työllisyysaste oli noin 80 prosenttia vuonna 2012, ja kouluikäisten lasten äitien työllisyysaste oli samalla tasolla kuin isillä eli noin 90 prosenttia. Lisäksi äitien työllisyys vaihtelee lasten lukumäärän mukaan siten, että esimerkiksi vuonna 2011 yhden ja kahden lapsen äideistä työllisiä oli 79 prosenttia, mutta kolmen ja sitä useamman lapsen äitien työllisyysaste oli vain 64 prosenttia. Äitien työllisyysaste nousee noin 90 prosenttiin eli samalle tasolle kuin isien vasta silloin, kun nuorin lapsi on kouluiässä. Isien työllisyysaste puolestaan pysyy yhtä korkeana lasten iästä riippumatta eikä vaihtele lasten lukumäärän mukaan.2 Pelkkä työllisyysaste ei kuitenkaan vielä kerro, kuinka moni pienten lasten vanhemmista tosiasiassa on työssä. Tilastokeskuksen työvoimatutkimuksessa työllisiksi on luokiteltu työstä äitiys- ja isyysvapaalla olevat sekä ne, joiden poissaolo 1 Tilastokeskus, työvoimatutkimuksen kotitalousosa. 2 Tilastokeskus, työvoimatutkimuksen kotitalousosa. 14
14 työstä on kestänyt alle kolme kuukautta. Näin ollen etenkin pienten lasten äitien kohdalla työllisten joukossa on runsaasti sellaisia äitejä, jotka tosiasiassa ovat kotona hoitamassa lasta. Vastaavasti hoitovapaalla olevat äidit luokittuvat useimmiten työvoiman ulkopuolelle, sillä hoitovapaata pidetään yleensä äitiysvapaan ja vanhempainvapaan perään, jolloin vapaan kokonaiskesto on pitkä.3 Isien työttömyysaste oli pienempi kuin muilla miehillä. Äitien ja muiden naisten työllisyysasteet olivat suunnilleen samalla tasolla, mutta äitien työttömyysaste oli hieman alhaisempi kuin muilla naisilla. Kuvio 2. Alle kolmevuotiaiden lasten äitien työssäolo ja perhevapaat vuosina , vuotiaat. 4 % Työssä Perhevapaalla työstä Hoitaa lapsia, ei työsuhdetta Ei työsuhdetta, pääasiallinen toiminta muu kuin lasten hoitaminen Kuviossa näkyvät omana ryhmänään ne alle kolmevuotiaiden lasten äidit, jotka olivat tosiasiallisesti työssä. Lisäksi on kuvattu erikseen perhevapaalla (äitiys-, vanhempain- tai hoitovapaalla) työsuhteesta olevat sekä lapsiaan kotona hoitavat, joilla ei ole voimassa olevaa työsuhdetta. Noin neljäsosa hoiti lapsia kotona ilman voimassaolevaa työsuhdetta. Neljäntenä joukkona ovat ne, jotka ovat itse ilmoittaneet pääasialliseksi toiminnaksi muun kuin lasten hoitamisen. Tähän luokkaan sisältyvät esimerkiksi opiskelijat ja työttömät. Viisi prosenttia oli sellaisia, joilla ei ollut työsuhdetta mutta joiden pääasiallinen toiminta oli muu kuin lasten hoitaminen. Vuonna 2012 alle kolmevuotiaiden lasten äideistä perhevapaalla työstä oli hieman alle 30 prosenttia. Vuosien 2008 ja 2009 taitteessa alkanut taantuma heijastui pienten lasten äitien työssäkäyntiin siten, että perhevapailla olevien osuus hieman kasvoi ja vastaavasti työssä oleminen hieman väheni. Vuonna 2011 tilanne on pysynyt 3 Tilastokeskus, työvoimatutkimuksen kotitalousosa. 4 Tilastokeskus, työvoimatutkimuksen kotitalousosa. 15
15 melko samanlaisena kuin vuonna Vuonna 2012 työssäkäyvien määrä on hieman noussut kun vastaavasti perhevapaalla työstä olevien määrä on vähentynyt.5 Kuvio 3. Äitien työssäolo ja perhevapaat nuorimman lapsen iän mukaan 2012, vuotiaat. 6 Nuorin lapsi alle 1-vuotias Nuorin lapsi 1 2-vuotias Nuorin lapsi 3 6-vuotias Nuorin lapsi 7 17-vuotias 0 % 20 % 40 % 60 % 80 % 100 % Työssä Perhevapaalla työstä Hoitaa lapsia, ei työsuhdetta Ei työsuhdetta, pääasiallinen toiminta muu kuin lasten hoitaminen Alle 3-vuotiaiden lasten äideistä työllisiä oli noin puolet, 3 6-vuotiaiden äideistä 80 prosenttia ja kouluikäisten lasten äideistä 90 prosenttia. Alle yksivuotiaiden äidit ja 1 2-vuotiaiden äidit ovat kuitenkin hyvin erilaisia ryhmiä. Työssä olevien äitien osuus nousee melko nopeasti lapsen iän myötä: alle yksivuotiaiden lasten äideistä työssä oli kahdeksan prosenttia ja 1 2-vuotiaiden äideistä yli puolet. Alle vuoden ikäisten äideistä perhevapaalla töistä oli noin 55 prosenttia ja ilman työsuhdetta lasta hoitamassa oli reilu kolmannes. 1 2-vuotiaiden lasten äideistä perhevapaalla töistä oli noin 15 prosenttia ja ilman työsuhdetta lasta hoitamassa oli noin viidennes. Työssä olevien äitien osuus nousee nuorimman lapsen iän myötä nopeasti, kun äidit joko palaavat perhevapailta töihin tai työllistyvät. Kun perhevapailla olleet erotellaan työssä olleista, nähdään, että tosiasiassa keskimäärin vain reilu kolmannes alle kolmevuotiaiden äideistä oli työssä vuonna Tilastokeskus, työvoimatutkimuksen kotitalousosa. 6 Tilastokeskus, työvoimatutkimuksen kotitalousosa. 16
16 Kuvio 4. Äitiys-, isyys- ja vanhempainrahan saajat Suomessa isät äidit Vuoden 2012 aikana vanhempainpäivärahaa sai äitiä ja isää. Päivärahaa saaneiden äitien määrä väheni 1,0 % ja isien määrä kasvoi 2,8 % edellisvuodesta. Vanhempainpäivärahapäivistä 91 % korvattiin äideille. Suurin osa perhevapaita käyttäneistä isistä oli kuitenkin ainoastaan lyhyellä isyysvapaalla tai isäkuukaudella. Isille korvattujen päivien osuus on kuitenkin kasvanut hieman vuosittain samalla kun isien etuuksia on kehitetty. Isien käyttämiä etuuksia voidaan tarkastella myös taannehtivasti, kun vanhempainpäivärahakausi on päättynyt. Vuonna 2011 päättyi äitien vanhempainpäivärahakautta. Niistä 74 %:iin liittyi jokin isän käyttämä etuus. Kun lukua käytetään kuvaamaan sitä, kuinka suuri osa isistä käyttää oikeuttaan vanhempainpäivärahaan, tulee ottaa huomioon päivärahan myöntämisen edellytykset (isyysrahan saaminen muun muassa edellyttää, että isä asuu yhdessä lapsen äidin kanssa). 8 Kuvio 5. Äitiys-, isyys- ja vanhempainpäivärahapäivät , 1000 kpl isien päivät äitien päivät 7 Kelan tilastollinen vuosikirja Kelan lapsiperhe-etuus tilasto Kelan tilastollinen vuosikirja
17 Kuvioista nähdään, että lasta hoitava vanhempi on lähes aina äiti ja lähinnä äidit pitävät pitkiä perhevapaita. Vanhemmilla on oikeus saada työstä palkatonta hoitovapaata kunnes nuorin lapsi täyttää kolme vuotta, miltä ajalta he voivat nostaa kotihoidon tukea. Pienten lasten perheistä valtaosa käyttää kotihoidon tukea ainakin jonkin aikaa vanhempainvapaan päätyttyä. Työ- ja elinkeinoministeriön vuonna 2009 teettämän tutkimuksen Perhevapaat ja työelämän tasa-arvo mukaan valtaosa äideistä jatkoi lapsen hoitamista vanhempainvapaan jälkeen kotihoidon tuen piirissä: yhdeksän äitiä kymmenestä sai kotihoidontukea ainakin jonkin aikaa vanhempainvapaan jälkeen10. Perhevapaan pituus määräytyy äitiys- ja isyysvapaan, vanhempainvapaan ja hoitovapaan yhteenlasketun pituuden perusteella. Työssäolotutkimuksen määrittelyssä perhevapaalla olevia on sekä työllisten joukossa että työvoiman ulkopuolella. Seuraavissa taulukoissa on pyritty arvioimaan äitien todellisen toiminnan perusteella äitien toimintaa nuorimman lapsen iän mukaan: Taulukko 1. Alle 3-vuotiaiden lasten äitien työssäkäynti Työvoimatutkimuksen mukaan Äidin toiminta Nuorin lapsi 0-11kk Nuorin lapsi 0-17kk Nuorin lapsi 0-23kk Nuorin lapsi 0-29kk Nuorin lapsi 0-35kk Työssä Perhevapaalla, on työsuhde (voi olla työllinen tai ei-työllinen) Hoitaa omia lapsia, ei työsuhdetta Muu ei-työllinen (opiskelija, työtön) 2 300* 3 600* Yhteensä Lähde: Työvoimatutkimus, Tilastokeskus * Liitetaulukoissa esitettäviin pieniin, korkeintaan henkeä koskeviin lukuihin on suhtauduttava varauksella. Niiden taustalla oleva vastaajien määrä on vähäinen. 10 Salmi Lammi-Taskula Närvi, 2009, s
18 Taulukko 2. Alle 3-vuotiaiden lasten äitien työssäkäynti Työvoimatutkimuksen mukaan Äidin toiminta Nuorin lapsi Nuorin lapsi Nuorin lapsi 0-11kk 12-23kk 24-35kk Kaikki alle 3-vuotiaiden lasten äidit Työssä Perhevapaalla, on työsuhde (voi olla työllinen tai ei-työllinen) Hoitaa omia lapsia, ei työsuhdetta Muu ei-työllinen (opiskelija, työtön) 2 300* * Yhteensä Lähde: Työvoimatutkimus, Tilastokeskus * Liitetaulukoissa esitettäviin pieniin, korkeintaan henkeä koskeviin lukuihin on suhtauduttava varauksella. Niiden taustalla oleva vastaajien määrä on vähäinen. Taulukoista näkyy, että vuonna 2012 perhevapaalla oli noin alle kolmevuotiaiden lasten äitiä, joilla oli työsuhde voimassa eli työpaikka johon palata perhevapaan jälkeen. Näistä äideistä noin oli alle yksivuotiaiden äitejä, joiden töihin palaaminen edellyttää usein isän kotiin jäämistä, sillä alle yksivuotiaita ei useinkaan haluta viedä päivähoitoon. 1 2-vuotiaiden äitejä oli ja 2 3-vuotiaiden äitejä Kotihoidon tukea käytetään joko lyhyempiä tai pidempiä jaksoja. Se kuinka kauan hoitovapaalla ollaan vaikuttaa äitien perhevapaan pituuteen. Vasta vanhempainpäivärahakausien ja lasten kotihoidontukien kausien (äitiys- isyys, vanhempainraha ja kotihoidontuki) yhteenlasketuista pituuksista voidaan päätellä keskimääräisiä kotonaoloaikoja. Selvityksen Perhevapaat ja työelämän tasa-arvo mukaan se, kuinka pitkään kotihoidontuen käyttäjät hoitavat lasta kotihoidontuen turvin, jakautuu tasaisesti eripituisiin tukijaksoihin11. Lähes puolet äideistä sai kotihoidontukea korkeintaan vuoden ajan ja vajaa viidesosa enintään puolen vuoden ajan. Joka viidennelle maksettiin kotihoidon tukea yli kahden vuoden ajan, mikä vastaa hyvin rekisteritietoja koko väestön tasolla.12 Lyhyet kotihoidon tukijaksot eivät kuitenkaan välttämättä tarkoita lyhyitä lapsenhoitojaksoja kotona, vaan kotihoidon tukijakso voi päättyä myös uuteen vanhempainrahakauteen. Keskimääräinen vanhempainrahakauden ja kotihoidontukikauden yhteenlaskettu pituus on 30 kuukautta, jossa määrässä isän vapaat voivat olla mukana. Jos perheessä on vain yksi lapsi, kauden pituus on 20 kuukautta. Yhden lapsen osalta kotona ollaan keskimäärin 20 kk eli siihen asti kun lapsi on puolitoistavuotias (1,5 kk ennen synnytystä, 10,5 kk äitiys- ja vanhempainvapaalla ja 8 kk hoitovapaalla/ kotihoidontuella) Salmi Lammi-Taskula Närvi, 2009, s Salmi Lammi-Taskula Närvi 2009, s Haastattelu johtava tutkija Anita Haataja, Kansaneläkelaitos
19 Kotihoidontukikaudet ovat hieman lyhentyneet 2000-luvulla. Vastaavasti alle vuoden kestävät kotihoidontukikaudet ovat yleistyneet. Täyden kotihoidon tukikauden valitsee siis entistä harvempi ja vastaavasti lyhyemmät jaksot ovat yleistyneet, vaikkakin vain muutaman kuukauden kotihoidon tukea käyttäviä on sama runsaan 10 prosentin osuus. Nuoret, alle 30-vuotiaat äidit pitivät muita useammin lyhyitä kotihoidontukikausia. Alle 30-vuotiaista äideistä vain joka viides oli yli kaksi vuotta kotihoidon tuen turvin kotona, 40 vuotta täyttäneistä joka neljäs.14 On nähtävissä, että alle 30-vuotiaiden lasten vanhempien työssäkäynti lisääntynyt, samoin kautta linjan yli yksivuotiaiden vanhempien työssäkäynti. Niiden naisten määrä, joiden esikoislapsi on yli vuoden ikäinen ja jotka ovat jo palanneet työelämään, on kasvussa.15 Toisaalta keskimääräinen tukikausi pitenee äidin iän myötä niin, että 40 vuotta täyttäneet äidit saivat kotihoidontukea keskimäärin 3 kk pidempään (17 kk) kuin alle 30-vuotiaat. Myös monilapsisten (3+) perheiden äidit olivat muita useammin pidempiä jaksoja kotihoidon tuen piirissä, heistä reilu neljäsosa sai tukea pidempään kuin kahden vuodenajan. Keskimääräinen tukikausi kesti kolmen tai useamman lapsen äideillä reilut 16 kuukautta.16 Pidempään kotiin jääneiden perheissä lapsiluku on jonkin verran suurempi kuin aikaisin töihin lähteneillä. Myös äitien koulutus muodostaa eroja perhevapaakausien pituuksiin. Aikaisin töihin lähteneiden äitien enemmistöllä oli korkeakoulututkinto. Pidempään kotiin jääneiden äitien enemmistöllä oli keskiasteen koulutus tai ei lainkaan perusasteen jälkeistä koulutusta. Äideistä, joiden nuorin lapsi on kuukautta vanha ja joilla on voimassa oleva työsuhde 60 prosentilla on korkeakoulututkinto.17 On arvioitu, että kotihoidon tuen jakaminen koskisi noin äitiä.18 Lisäksi voidaan arvioida äitien määrää, joka palaisi työmarkkinoille, jos hoitovapaa ja kotihoidontuki jaetaan äitien ja isien kesken. Yli yksivuotiaiden lasten äitejä, joilla on työpaikka odottamassa paluuta työelämään, on noin Jos kotihoidon tuki puolitetaan äidin ja isän kesken, äidin kotihoidon tuki päättyy lapsen ollessa noin 1 v 11 kk. Tilastotietojen perusteella noin puolet äideistä on tällöin jo palannut / siirtynyt työhön. Äitejä, joilla on voimassa oleva työsuhde, mutta jotka eivät ole vielä palanneet työhön, olisi palaamassa noin Äitejä, joilla puolestaan ei olisi työsuhdetta odottamassa, mutta jotka ovat ilmoittaneet pääasialliseksi toimekseen lastenhoidon, palaisi työmarkkinoille noin 6 000, mutta heistä tulisi työttömiä työnhakijoita. Tilastokeskuksessa on arvioitu, että työmarkkinoille palaisi muutoksen seurauksena yhteensä noin äitiä Salmi Lammi-Taskula Närvi 2009, s. 36. Kyselyn perusteella kotihoidon tukea maksettiin äideille noin 15 kuukauden ajan. Jos kausi pidettiin yhtämittaisena, lapsi oli tuen päättyessä keskimäärin kaksivuotias. 15 Haastattelu johtava tutkija Anita Haataja, Kansaneläkelaitos Salmi Lammi-Taskula Närvi, 2009, s Anna Pärnäsen, Tilastokeskus, kuuleminen työryhmässä Haastattelu, johtava tutkija Anita Haataja, Kansaneläkelaitos Anna Pärnäsen, Tilastokeskus, kuuleminen työryhmässä Luvut perustuvat työvoimatutkimuksen 5. haastattelukerran kotitalousosan poikkileikkaustilanteen tietoihin ja tulokset edustavat vuositasoa (kuukausitietojen keskiarvo) kun oletetaan, että (1) monilapsisten (4+ lasta) perheiden äidit eivät palaisi työmarkkinoille, (2) opiskelijat eivät palaa työmarkkinoille vaan jatkavat opiskelua ja (3) työttömät ovat jo ilmoittautuneet työttömiksi työnhakijoiksi ja ovat työmarkkinoiden käytettävissä. 20
20 6 Perhevapaita ja työhönpaluuta koskevat säädökset 6.1 Yleisesti Raskaana olevien, perhevapaita käyttävien ja niiden jotka aikovat käyttää perhevapaita asemaa on turvattu työsopimuslaissa (55/2001) kahdella tavalla. Raskaana olevat ja perhevapaita käyttävät ovat tehostetun työsuhdeturvan piirissä. Työsopimuslain 7 luvun 9 :n mukaan työnantaja ei saa irtisanoa työsopimusta sillä perusteella, että työntekijä käyttää oikeuttaan perhevapaaseen. Toinen perhevapaiden käyttöä turvaava elementti on työhönpaluuoikeus. Työsopimuslain 4 luvun 9 :n mukaan työtekijällä on kaikkien perhevapaiden jälkeen oikeus palata ensisijaisesti vanhaan työhönsä. Naisten ja miesten välisestä tasa-arvosta annetussa laissa (609/1986), jäljempänä tasa-arvolaki, kielletään välittömänä syrjintänä asettaminen eriarvoiseen asemaan raskaudesta, synnytyksestä, vanhemmuudesta tai perheenhuoltovelvollisuudesta johtuvasta syystä. Työntekijän oikeudesta perhevapaisiin säädetään työsopimuslain 4 luvussa. Luvussa ovat säännökset äitiys-, erityisäitiys-, isyys- ja vanhempainvapaasta sekä osittaisesta vanhempainvapaasta, hoitovapaasta ja osittaisesta hoitovapaasta sekä tilapäisestä hoitovapaasta, poissaolosta pakottavan perhesyyn vuoksi ja sopimukseen perustuvasta työstä poissaolosta perheenjäsenen tai läheisen hoitamiseksi. Työsopimuslaissa säädettyjen äitiys-, isyys- ja vanhempainvapaiden pituus ja ajankohta määräytyvät sairausvakuutuslaissa (1224/2004) säädettyjen etuuskausien mukaisesti. Perhevapaaoikeuden lisäksi työsopimuslain 4 luvussa säädetään muun muassa vapaiden jaksottamisesta, vapaiden käyttöön liittyvistä menettelytavoista, kuten vapaasta ilmoittamisesta ja ilmoitettujen vapaiden ajankohdan muuttamisesta sekä eräiden vapaiden ennenaikaisesta keskeyttämisestä. Luvussa säädetään myös työntekijän työhönpaluuoikeudesta perhevapaan jälkeen. Työhönpaluuoikeus koskee kaikkia niitä työntekijöitä, joilla on perhevapaan päättyessä voimassa oleva työsuhde. Säännöstä sovelletaan sekä toistaiseksi voimassaoleviin työsuhteisiin että määräaikaisiin työsuhteisiin, jotka jatkuvat perhevapaan päättyessä. Työntekijän palatessa työhön perhevapaan jälkeen hänen työsuhteensa ehtojen tulee säilyä vähintään entisinä, toisin sanoen sellaisina kuin hän olisi ollut vapaan sijasta koko ajan töissä. Perhevapaalta palavaa työntekijää ei saa vapaan vuoksi asettaa muita työntekijöitä heikompaan asemaan, kun hän palaa aiempiin tehtäviinsä. Perhevapaalla olevalla on oikeus niihin työehtojen parannuksiin, jotka hän olisi saanut, jos ei olisi jäänyt perhevapaalle eikä perhevapaa saa vaikuttaa tulevaan työntekijäasemaan. 21
21 Työntekijän toistaiseksi voimassaoleva työsuhde pysyy voimassa koko perhevapaan ajan. Työsuhteen kestosta riippuvat etuudet karttuvat myös perhevapaan aikana. Esimerkiksi irtisanomisajan perusteena olevaan työsuhteen kestoaikaan lasketaan myös perhevapaa-aika. Sellaiset työsuhteen ehdot, joiden kertyminen on kytketty tosiasialliseen työntekoon, eivät sen sijaan kartu perhevapaan aikana. Vuosilomalaissa (162/2005) säädettyjen etujen karttuminen vapaan aikana taas riippuu vapaan laadusta, sillä äitiys-, erityisäitiys-, isyys-, ja vanhempainvapaan päivät ovat työssäolopäivien veroisia päiviä, kun taas hoitovapaalta vuosilomaa ei kerry. 6.2 Valtion, kunnan ja kirkon virkamiehiä ja viranhaltijoita koskevat säännökset Kunnallisesta viranhaltijasta annetussa laissa (304/2003) on viittaus työsopimuslain 4 lukuun. Kunnallisen viranhaltijan perhevapaaoikeudet määräytyvät samalla tavalla kuin työsuhteisilla työntekijöillä. Valtion virkamiesten perhevapaista on sovittu virkaehtosopimuksin. Sekä kunnallisesta viranhaltijasta annetussa laissa että valtion virkamieslaissa (750/1994) on lisäksi säännökset raskaana olevien ja perhevapaita käyttävien irtisanomissuojasta. Valtionvirkamieslain 25 :n 5 momentin mukaan viranomainen ei saa irtisanoa virkamiestä raskauden johdosta. Jos viranomainen irtisanoo raskaana olevan virkamiehen, katsotaan irtisanomisen johtuvan raskaudesta, jollei viranomainen muuta perustetta näytä. Viranomainen ei saa irtisanoa virkamiestä erityisäitiysloman, äitiysloman, isyysloman tai vanhempainloman taikka hoitovapaan aikana eikä myöskään saatuaan tietää virkamiehen olevan raskaana tai käyttävän edellä mainittua oikeuttaan, irtisanoa palvelussuhdetta päättymään sanotun loman taikka hoitovapaan alkaessa tai aikana. Työsopimuslakia ei sellaisenaan sovelleta kirkon viranhaltijoihin. Kirkkolain 6 luvun 43 :ssä (1054/1993) on perhevapaiden osalta suora viittaussäännös työsopimuslain perhevapaita koskeviin säännöksiin. Lisäksi lain 6 luvun 53 :ssä on säädetään perhevapaalla tai raskaana olevan työntekijän erityisestä irtisanomissuojasta. Viranhaltijalla, jolle on myönnetty virkavapaata perhevapaiden vuoksi, on sama irtisanomissuoja kuin työntekijällä työsopimuslain mukaan. Sama koskee viranhaltijaa, joka on raskaana tai joka tulee käyttämään oikeuttaan edellä tarkoitettuihin vapaisiin. Kirkkolaissa ei säädetä erikseen syrjinnän kiellosta. Näin tasa-arvolain ja yhdenvertaisuuslain syrjintäkiellot velvoittavat sellaisenaan kirkkoa työnantajana Perhevapaalta työhönpaluu työsopimuslain mukaan Työsopimuslain 4 luvun 9 :n mukaan perhevapaiden päättyessä työntekijällä on oikeus palata ensisijaisesti aikaisempaan työhönsä. Työhönpaluuoikeutta koskevaa 20 HE 41/2012, s
22 säännöstä sovelletaan kaikkiin niihin työntekijöihin, joilla perhevapaan päättyessä on voimassa oleva työsuhde riippumatta siitä onko työsuhde toistaiseksi voimassaoleva vai määräaikainen. Työnantajalla on korostettu velvollisuus huolehtia perhevapaalla olevan työntekijän paluusuojan toteutumisesta. Äitiysvapaalta tai muulta perhevapaalta kuten isyys-, ja vanhempainvapaalta sekä hoitovapaalta palaavalla työntekijällä on aina oikeus palata ensisijaisesti aikaisempaan työhönsä. Osittaiselta hoitovapaalta palaavalla työntekijällä on vastaavasti oikeus palata aikaisempaan työaikaansa. Paluusuoja tarkoittaa työnantajaa velvoittavaa, porrastettua työntarjoamisjärjestystä työn laadun mukaan. Työntekijällä on lähtökohtaisesti oikeus palata aikaisempaan asemaansa työnantajan palveluksessa. Tämä ei kuitenkaan ole aina mahdollista. Työsopimuslain mukaan, jos paluu aikaisempaan työhön ei ole mahdollista, on työntekijälle tarjottava aikaisempaa työtä vastaavaa työsopimuksen mukaista työtä ja jos tämäkään ei ole mahdollista, muuta työsopimuksen mukaista työtä. Säännöksen tarkoitus on, että työntekijän työsuhteen ehtojen tulee säilyä vähintäänkin entisinä lukuun ottamatta perhevapaan aikana työsuhteisiin yleisesti tulleita muutoksia. Työnantajalla ei siten ole oikeutta tarjota mitä tahansa työtä aikaisemman työn sijasta, vaan tarjottavan työn tulisi olla sekä työntekijän työsopimuksen mukaista että aikaisempaa työtä vastaavaa. Työtehtävien vastaavuutta on arvioitava tehtävien laadun sekä sen asettamien vaatimusten, kuten työntekijältä edellytettävän kokemuksen ja koulutuksen perusteella. Lain esitöiden mukaan työnantajan tulee lisäksi arvioida työntekijän aikaisempien työtehtävien ja mahdollisesti tarjottavana olevien muiden tehtävien keskinäistä samankaltaisuutta ja toisaalta uusien tehtävien vastaavuutta työntekijän työsopimuksella sovittuihin vanhoihin tehtäviin. Vastaavuutta arvioitaessa kriteerinä voidaan pitää paitsi työntekijän kokemusta ja koulutusta, myös työnantajan velvollisuutta myötävaikuttaa työntekemisen edellytysten parantamiseen esimerkiksi järjestämällä ohjausta ja koulutusta, joka on tarpeen tehtävän vastaanottamiseksi.21 Palaaminen entiseen työhön perhevapaan päätyttyä ei aina ole mahdollista esimerkiksi sen vuoksi, että perhevapaan aikana työtehtäviä on yrityksessä järjestetty uudelleen. Mitä pidempään työntekijä on poissa työpaikalta, sitä todennäköisempiä työpaikalla tapahtuneet muutokset ovat. Jos työnantaja tekee perhevapaan aikana organisaatiomuutoksia, tulee työnantajan ottaa huomioon, että perhevapaalla olevalla työntekijällä on paluusuoja uudelleen järjestettyihin tehtäviin. Työnantajan on uudelleen järjestelyissä otettava huomioon perhevapaalla olevan työntekijän edut ja tarjottava perhevapaalta palaavalle työntekijälle sellaista työtä, joka mahdollisimman pitkälti vastaa aikaisempia tehtäviä. Pitkään jatkuneen perhevapaan aikana työntekijän ammattitaito saattaa heikentyä esimerkiksi alan kehityksen vuoksi. Tällaisissa tapauksissa työnantajalla on velvollisuus antaa koulutusta perhevapaalta palaavalle työntekijälle. 21 HE 37/
23 Korkein oikeus on linjannut vanhan, vuoteen 2001 voimassa olleen työsopimuslain (320/1970) säännöksiin pohjautuvassa ratkaisussaan (KKO 1995:152), että työnantajan olisi tullut tarjota perhevapaalta palanneelle työntekijälle muuttuneita, aikaisempaan työhön rinnastettavia tuotepäällikön tehtäviä eikä lomauttaa työntekijää. Tapauksessa äitiys- ja vanhempainlomalla olleen tuotepäällikön työtehtävät olivat yhtiön toiminnan osittaisen uudelleensuuntaamisen johdosta hänen poissaolonsa aikana jonkin verran muuttuneet ja monipuolistuneet, ja tehtäviin sijaiseksi otetun työntekijän työsuhde oli vakinaistettu. Työhönpaluuoikeus esti äitiys- ja vanhempainlomalta palaavan työntekijän syrjäyttämisen sillä perusteella, että työntekijän sijaiseksi otettu toinen työntekijä työnantajan arvion mukaan selviytyy osittain muuttuneista työtehtävistä paremmin kuin lomalta palaava työntekijä. Lisäksi vapaalta palaavalla henkilöllä olisi koulutuksensa ja kokemuksensa perusteella ollut edellytykset omaksua kyseiset tuotepäällikön tehtävät. Työnantaja velvoitettiin suorittamaan vahingonkorvausta perusteettoman lomauttamisen johdosta. Turun hovioikeuden ratkaisussa S 94/105 työntekijän äitiysvapaan aikana myymälä, jonka esimiehenä hän oli toiminut, lakkautettiin. Perhevapaan jatkuessa työnantajalle avautui muita esimiestasoisia työtehtäviä, joihin tehtäviin työnantaja oli nimittänyt muita myyjiä. Työnantajan perusteluilla, että työntekijä ei olisi hoitovapaansa vuoksi voinut heti aloittaa uudessa esimiestehtävässä, ei ollut merkitystä. Työnantajan olisi tullut tarjota esimiespaikkoja työntekijälle. Mikäli myöskään aikaisempaa työtä vastaavaa työsopimuksen mukaista työtä ei ole tarjolla, tulee työnantajan tarjota työntekijälle muuta työntekijän työsopimuksen mukaista työtä. Työntarjoamisvelvollisuuden laajuus määräytyy sen perusteella, miten laajasti työntekijän työsopimuksessa on sovittu työtehtävistä. Työnantaja ei saa paluusuojan vuoksi palkata uutta työntekijää samaan tai samankaltaisiin tehtäviin, joita perhevapaalla ollut työntekijä on tehnyt. Työnantajan on turvattava perhevapaalla olevan paluuoikeus työn järjestelyillä ja käytettävä sijaisia tai määräaikaisia työntekijöitä tämän tehtävissä siinä tapauksessa, että työvoimaa tarvitaan myös työntekijän perhevapaan aikana. Sijaisiin nähden perhevapaalla olevalla työntekijällä on kuitenkin etuoikeus entiseen työhönsä. Helsingin hovioikeuden ratkaisussa nro 2765 oli kyse siitä, onko työnantajalla ollut painava ja hyväksyttävä syy olla ottamatta perhevapaalta palaavaa henkilöä takaisin työhön taikka lomauttaa hänet, ja onko hän näin menetellessään syyllistynyt työsyrjintään. Ratkaisussa todetaan muun muassa, että perhevapaalta palaavalla työntekijällä on ensisijainen oikeus palata työhön suhteessa hänen sijaisekseen otettuun toiseen työntekijään nähden. 24
24 Perhevapaalla ollut työntekijä asetettiin sukupuolen ja perhevapaan käytön vuoksi epäedulliseen asemaan. Työtuomioistuimen ratkaisussa TT: katsottiin, että yhtiö oli tietoisesti rikkonut työehtosopimusta, kun se ei ollut tarjonnut perhevapaalta palaavalle työntekijälle hänen aikaisempaa työtään vastaavaa työsopimuksen mukaista myyntiassistentin työtä. Työsuhteeseen sovellettavassa työehtosopimuksessa oli määrätty työsopimuslain 4 luvun 9 :n työhönpaluusäännöstä vastaavalla tavalla työhön palaamisesta perhevapaan päättyessä: toimihenkilöllä on oikeus palata ensisijaisesti aikaisempaan työhönsä perhevapaan jälkeen. Jos tämä ei ole mahdollista, on toimihenkilölle tarjottava ensisijaisesti aikaisempaa työtä vastaavaa työsopimuksen mukaista työtä ja jos tämäkään ei ole mahdollista, muuta työsopimuksen mukaista työtä. Työtuomioistuin totesi, että kyseinen määräys on erityismääräys suhteessa työehtosopimuksen 3 :n 6 kohtaan, jossa säädetään toimihenkilön siirtämisestä toiseen toimihenkilötehtävään. Tapauksessa osapuolet olivat erimielisiä siitä, sovelletaanko työehtosopimuksen 3 :n 6 kohdan määräystä myös perhevapaalta palattaessa. Kantaja oli ensisijaisena kanneperusteena vedonnut siihen, että A:lla on perhevapaan päättyessä ollut oikeus palata aikaisempaan myyntiassistentin työhönsä. Vastaajien mukaan A:n tehtävä oli lakannut olemasta itsenäisenä tehtävänä hänen jäätyään perhevapaalle. Työtuomioistuin arvioi, että A ei ole voinut palata perhevapaan päätyttyä aikaisempaan työhönsä, koska työn määrän vähennyttyä kyseistä tehtävää ei ole enää ollut olemassa. Yksistään siitä, ettei työtehtävän loppumista ole käsitelty yhteistoimintamenettelyssä, ei voitu niissä olosuhteissa päätellä, että A:n työtehtävä olisi edelleen ollut olemassa. Todistajan kertomuksella näytettiin, että osaston työkuorma oli vähentynyt ja toiminta tehostunut uuden tilaustenkäsittelyjärjestelmän ansiosta, joten hänen työnsä oli voitu jakaa tiimin muille jäsenille. Näin työtuomioistuin hylkäsi kantajan ensisijainen kanneperusteen. Kantaja oli toissijaisena kanneperusteena vedonnut siihen, että työnantajan olisi pitänyt tarjota A:lle hänen aikaisempaa työtään vastaavaa työsopimuksen mukaista myyntiassistentin työtä. A työskenteli perhevapaalta palattuaan ensin puhelinvaihteenhoitajana ja tämän jälkeen ostoreskontranhoitajana. Osapuolet ovat erimielisiä siitä, ovatko puhelinvaihteen- ja ostoreskontranhoitajan tehtävät olleet A:n aikaisempaa työtä vastaavaa työsopimuksen mukaista työtä. Työtuomioistuin totesi, että A on tehnyt työsopimuksen myyntisihteerin työstä ja hän on myös tosiasiassa tehnyt myyntisihteerin/myyntiassistentin tehtäviä äitiyslomalle jäämiseensä saakka eli noin kahdeksan vuoden ajan. A ei ole ennen perhevapaalta palaamistaan tehnyt puhelinvaihteen- tai ostoreskontranhoitajan tehtäviä. Työtuomioistuin katsoi, ettei puhelinvaihteenhoitajan ja 25
25 ostoreskontran avustavia tehtäviä voida pitää A:n aikaisempaa työtä vastaavana työsopimuksen mukaisena työnä. A:n työhönpaluun aikoihin yhtiön toiselle osastolle on otettu myyntiassistenteiksi kaksi henkilöä B ja X, joiden työtehtävät olivat A:n aikaisemmin tekemiä myyntiassistentin työtehtäviä vastaavia tehtäviä. Osapuolet ovat erimielisiä siitä, olisiko työnantajan pitänyt tarjota näitä myyntiassistentin tehtäviä A:lle. Työtuomioistuin katsoi, että työnantaja ei olisi saanut syksyllä 2011 sopia alkavasta myyntiassistentin sijaisuudesta B:n kanssa, vaan tehtävää olisi pitänyt tarjota perhevapaalta palaavalle A:lle, koska työnantajan tiedossa jo toukokuussa 2011 ollut, että A palaa töihin tammikuussa Perhevapailta työhön palaavalle työntekijälle ei ole aina mahdollista tarjota aikaisempaa eikä mitään muutakaan hänen työsopimuksensa mukaista työtä. Työnantajan oikeuteen irtisanoa tai lomauttaa työntekijä tällaisessa tapauksessa sovelletaan työsopimuslain yleisiä työsopimuksen irtisanomista ja lomauttamista sekä niihin liittyviä koulutus- ja uudelleensijoittamisvelvollisuutta koskevia säännöksiä. Mikäli työsopimuksen mukaisia tehtäviä ei ole tarjolla, työnantajan on ennen työntekijän lomauttamista tai työsuhteen päättämistä selvitettävä voidaanko työntekijälle tarjota työsopimuslaissa tarkoitettua, lomauttamis- tai irtisanomisperusteen käytön edellyttämää muuta työtä tai koulutusta. Työsuhteen ehtojen on pysyttävä samanlaisina niissä tapauksissa, joissa työnantaja voi porrastetun työntarjoamisjärjestyksen mukaisesti tarjota työntekijälle entisiä tai niihin rinnastettavia tehtäviä. 6.4 Irtisanomissuoja Työhönpaluuoikeuden ohella raskaana olevien ja perhevapaita käyttävien työntekijöiden asemaa suojataan tehostetuilla irtisanomissuojalla, josta säädetään työsopimuslain 7 luvussa. Tehostetun irtisanomissuojan taustalla on pyrkimys suojella vanhempia, jotka työ- ja perhe-elämän yhteensovittamiseksi käyttävät mahdollisuuttaan perhevapaaseen. Työsopimuslain 7 luvun 9 1 momentin mukaan työnantaja ei saa irtisanoa työsopimusta työntekijän raskauden johdosta eikä sillä perusteella, että työntekijä käyttää oikeuttaan laissa säädettyyn perhevapaaseen. Työsopimusta ei saa irtisanoa ennen perhevapaan alkamista työnantajan saatua tiedon vapaan käyttämisestä tai vapaan aikana vapaan käyttöön liittyvällä perusteella. Työnantajan pyynnöstä työntekijän on esitettävä selvitys raskaudestaan. Raskaana olevan ja perhevapaita käyttävän työntekijän erityissuojaa vahvistaa työsopimuslain 7 luvun 9 2 momentin irtisanomista koskeva presumptiosäännös: Jos työnantaja irtisanoo raskaana olevan tai muuta kuin lain 4 luvun 7 a :ssä säädettyä perhevapaata käyttävän työntekijän työsopimuksen, katsotaan irtisanomisen 26
26 johtuneen työntekijän raskaudesta tai perhevapaan käyttämisestä, jollei työnantaja voi osoittaa sen johtuneen muusta seikasta. Säännös tarkoittaa, että työnantajalla on korotettu todistustaakka siitä, ettei työntekijän irtisanominen johtunut raskaudesta tai perhevapaan käytöstä. Työnantajalta kuitenkin edellytetään tietoisuutta työntekijän raskaudesta, josta työtekijän on pyynnöstä itse esitettävä työnantajalle selvitys.22 Säännös ei estä irtisanomasta raskaana olevan tai perhevapaata käyttävän työntekijän työsopimusta silloin, kun irtisanomiseen on muu, raskaudentilaan tai perhevapaan käyttämiseen liittymätön asiallinen ja painava syy. Työsopimuslain 7 luvun 2 :n mukaan työntekijästä johtuvana tai hänen henkilöönsä liittyvänä asiallisena ja painavana irtisanomisperusteena voidaan pitää työsopimuksesta tai laista johtuvien, työsuhteeseen olennaisesti vaikuttavien velvoitteiden vakavaa rikkomista tai laiminlyöntiä sekä sellaisten työntekijän henkilöön liittyvien työntekoedellytysten olennaista muuttumista, joiden vuoksi työntekijä ei enää kykene selviytymään työtehtävistään. Syyn asiallisuutta ja painavuutta arvioitaessa on otettava huomioon työnantajan ja työntekijän olosuhteet kokonaisuudessaan. Työsopimuksen irtisanominen työntekijästä johtuvalla tai hänen henkilöönsä liittyvällä individuaaliperusteella on mahdollista irtisanomissuojasäännöksen vuoksi vain silloin, kun peruste ei millään lailla liity työntekijän raskauteen tai perhevapaan käyttöön. Perhevapaalla oleva työntekijä voidaan irtisanoa työntekijästä johtuvalla tai hänen henkilöönsä liittyvällä perusteella silloin kun peruste on syntynyt jo ennen kuin työntekijä on jäänyt perhevapaalle, mutta tullut työnantajan tietoon vasta perhevapaan aikana. Tällaisia voivat olla esimerkiksi työnantajan ja työntekijän välistä luottamussuhdetta horjuttavat teot, kuten työnantajan kanssa samalla alalla harjoitettava kilpaileva toiminta tai työnantajan liikesalaisuuksien luvaton ilmaiseminen. Irtisanomisperusteeseen tulee vedota kohtuullisen ajan kuluessa siitä, kun peruste on tullut työnantajan tietoon. Esimerkiksi raskauteen liittyvää alentunutta työkykyä ei voida pitää työntekijän irtisanomisperusteena. Työsopimuslain 7 luvun 3 :n mukaan työnantaja voi irtisanoa työntekijän taloudellisella ja tuotannollisella perusteella, kun tarjolla oleva työ on taloudellisista, tuotannollisista tai työnantajan toiminnan uudelleenjärjestelyistä johtuvista syistä vähentynyt olennaisesti ja pysyvästi. Työsopimusta ei kuitenkaan saa irtisanoa, jos työtekijä on sijoitettavissa tai koulutettavissa toisiin tehtäviin. Työsopimuslain 7 luvun 4 :n mukaan työntekijälle on tarjottava ensisijaisesti hänen työsopimuksensa mukaista työtä ja jos tällaista työtä ei ole tarjolla, muuta hänen koulutustaan ammattitaitoa ja kokemustaan vastaavaa työtä. Työantajan on järjestettävä työntekijälle 22 Raskaudentilaa koskeva tieto kuuluu terveydentilaa koskeviin tietoihin, jotka ovat henkilötietolain (523/1999) mukaan arkaluonteisia tietoja. Arkaluonteisten tietojen käsittely on kiellettyä ilman asianomaisen antamaa nimenomaista suostumusta tai muuta henkilötietolain 12 :ssä säädettyä poikkeusperustetta. Arkaluonteisten tietojen käsittely on sallittua, jos se on tarpeen oikeusvaateen laatimiseksi, puolustamiseksi tai ratkaisemiseksi. Jos työntekijä häntä raskauden aikana irtisanottaessa vetoaa raskauteensa, hänen tulisi työnantajan pyynnöstä esittää luotettava selvitys raskaudentilasta. Raskaudentilaa koskevan selvityksen esittämisvelvollisuus koskee siten ainoastaan tässä pykälässä tarkoitettuja irtisanomistapauksia. 27